AmennuY n tidett d aseYli n tsertit (système) n udabu amesbatli iressan yef (clanisme) aked (clientélisme) i wakken ad nidir di tlelli, d tugdut di tmurt n Iqbayliyen, maca ayagi ad yeqqqim d targit kan imi wid itfen adabu uYalen deg umkan n umnakcam (colonisateur). D acu i d iswi nsen ? rran ad seftutsen agdud n iqbayliyen s lekmal-is, ad huden tagmatt nsen akken wa ur ieeqqel wa, ad ggten idisan, yal idis ad yettnaqam wayed. Amzun akken akud di tagnaw n tmurt n iqbayliyen I yesteefa. Zerrin wusan, temsedfaren-tt tadyanin ta deffir ta, maca kra din ur ibeddel. Zzman n uqbayli aka seg asmi I d-yekker! Maca ur ilaq ara a nettu terwa n lehlal. Tamurt n iqbayliyen debda ger wid ittnaYen akken ad d-beynen udem n tidett I tmurt n iqbayliyen, akked wid ibedlen adrum s wedrim! Aqbeyli yettsuYun mazal teckunted deg-s yir targit nni, ttgalen fell-as imdebren si yal tama: Yurwet ay iqbayliyen mazal aeekkaz nni nwen itezzi yef alaY nwen. Amek tebYid win ieeban azaylal ad yessusem? Aka d agdud aqbayli mi iruh ad yawed Yer tqacuct, a d-yegrireb Yef ukessar. Mi issawed ad iwali tafat, ad yuYal Yer ttlam… itezzi, ittned, ulac axessar t-izeglen. Yettef deg ulac, ur yezri I wacu I yettsuYu. Ma d yir aqbayli nni yettbeddilen tagmatt s tayed, irfed wiyad alami I yuYal d wayed?! Yerna win yebYa, yugi-t, Yas akkken yugi ad ibeyyen iman-is d acu-t?! Cah deg-neY! Mi nerked tagmatt nneY, mi nehqer tutlayt nneY. Adabu amesbatli icerreg tamurt n iqbayliyen, yebda-tt Yef sin yegduden ,agdud ittnaYen yebYa a tbeddel, agdud ifernen tarewla Yer tmura irebhen akked d yedrimen. Iwwet iYisi ger watmaten, iYisi d aqdim, d asmendeg di tmes akken tamurt n iqbayliyen ad tekcem di teggnit werğin tella deg-s. Attan n tmurt yeqnit Yer iqbayliyen yettnaYen. Yerra aqbayli d aedaw d imcewwel, yeskan-it I madden. YuYal uqbayli d lYerd acku yuggi ddel d temhuqranit … Ass-a Aqbayli yessawel I yat izerfan wemdan ula d yiwen ur d-yerri awal. Zzun drus I yedran yid-s. wigi ur ten-yecYib lbatel yessumen idamen n Uqbayli, I ten-iceYben d lehrara Yef ukersi akked wayen yellan di sahra. Iseqsiyen d wigi: Melmi ad zdin wulawen n Iqbayliyen? Melmi ad uYalen Yer lasel nsen? Melmi ad ilin d agdud s tutlayt nsen ? Ass-a, ma yella tiherci , d tirugza n Iqbayliyen Yelben-t tid n imdebren d amennuY kan I d tidett.
{{Crif wanuYi}}
kab_Latn bug_Latn